# **KISKŐRÖS VÁROS KÉPVISELŐ-TESTÜLETE**

## EGÉSZSÉGÜGYI ÉS SZOCIÁLPOLITIKAI BIZOTTSÁGA

**6-10/2019.** sz. Eü. és Szoc. Biz. ülés

### JEGYZŐKÖNYV

# **Készült:** Kiskőrös Város Képviselő-testülete Egészségügyi és Szociálpolitikai Bizottsága

 2019. június 6-án (csütörtök) 6 óra 45 perckor kezdődő rendkívüli üléséről

**Az ülés helye:** Városháza Díszterme

 (6200 Kiskőrös, Petőfi Sándor tér 1.)

**Jelen vannak:**

Aszódi Pál a bizottság elnöke

Horváth Borbála a bizottság tagja

Aszódi János a bizottság tagja

Domonyi László polgármester

dr. Turán Csaba jegyző

Losoncziné Romfa Erika jegyzőkönyvvezető

Aszódi Pál a Kiskőrös Város Képviselő-testülete Egészségügyi és Szociálpolitikai Bizottság (a továbbiakban: Bizottság) elnöke köszöntötte az ülésen megjelenteket, megállapította a határozatképességet, és megnyitotta az ülést. Ezt követően ismertette a napirendi javaslatot, amelyet a Bizottság egyhangú, három „igen” szavazattal az alábbiak szerint fogadta el:

**NAPIREND:**

1. Önkormányzati bérlakás bérleti jogának kijelölése
2. A 2019. június 6-i Képviselő-testületi ülés előterjesztéseinek véleményezése

**1.**

**Önkormányzati bérlakás bérleti jogának kijelölése**

**Losoncziné Romfa Erika szociális ügyintéző** ismertette a Bizottság tagjaival, hogy

A 6200 Kiskőrös, Mező utca 67 szám földszint 1. ajtószám alatti önkormányzati bérlakás szociális helyzet alapján történő bérleti jogviszony létesítésére egy érvényes pályázat érkezett.

Az 48 m2 alapterületű 2 szoba, 1 konyha, 1 fürdőszoba helyiségekből álló komfortos lakásra a bérleti jogviszony kiválasztásánál a Bizottság figyelembe vette a lakás méretét, az együttköltöző személyek számát, a pályázó jövedelmi viszonyait, valamint szociális rászorultságát.

A Bizottság a pályázat részletes megvitatását követően egyhangú három „igen” szavazattal az alábbi határozatot hozta:

***35/2019. (VI.6.) sz. Eü. és Szoc. Biz. határozat:***

**Határozat**

Kiskőrös Város Képviselő-testülete Egészségügyi és Szociálpolitikai Bizottsága

* a 6200 Kiskőrös, Mező utca 67. szám földszint 1. ajtószám alatti önkormányzati bérlakás bérlőjének Salamon Brigitta (születési név: Salamon Brigitta, született: Eger, 1982. január 09., anyja neve: Duka Róza) 6200 Kiskőrös, Öregszőlő tanya 25/1. szám alatti lakóhellyel rendelkező lakost jelöli ki 2019. június 13. napjától 2021. június 12. napjáig, kettő éves időtartamra.

Felelős: a Bizottság elnöke

Határidő: értelemszerűen

**2.**

**A 2019. június 6-i rendkívüli Képviselő-testületi ülés előterjesztéseinek véleményezése**

**Aszódi János a Bizottság elnöke** ismertette:

* Közforgalmú gyógyszertárak szolgálati rendjének átalakítása tárgyú előterjesztést.

Az előterjesztés tárgyalását követően a Bizottság kettő „igen” és egy „nem” szavazattal az alábbi határozatot hozta:

***36/2019. (VI.6.) sz. Eü. és Szoc. Biz. határozat:***

**Határozat**

Kiskőrös Város Képviselő-testülete Egészségügyi és Szociálpolitikai Bizottsága

* Közforgalmú gyógyszertárak szolgálati rendjének átalakítása tárgyú előterjesztést a Képviselő-testületnek elfogadásra javasolja.

Felelős: a Bizottság elnöke

Határidő: 2019. június 06.

**Aszódi János a Bizottság elnöke** kifejtette az:

* Együttműködési megállapodás megkötése közösségi rendezvények megszervezésére Kiskőrös városban,
* A Kiskőrösi Rónaszéki Fürdő üzemeltetésének átadása a Kőrösszolg Nonprofit Kft. részére tárgyú előterjesztéseket.

Az előterjesztések tárgyalását követően a Bizottság egyhangú, három „igen” szavazattal az alábbi határozatot hozta:

***37/2019. (VI.6.) sz. Eü. és Szoc. Biz. határozat:***

**Határozat**

Kiskőrös Város Képviselő-testülete Egészségügyi és Szociálpolitikai Bizottsága

* Együttműködési megállapodás megkötése közösségi rendezvények megszervezésére Kiskőrös városban,
* A Kiskőrösi Rónaszéki Fürdő üzemeltetésének átadása a Kőrösszolg Nonprofit Kft. részére tárgyú előterjesztéseket a Képviselő-testültnek elfogadásra javasolja.

Felelős: a Bizottság elnöke

Határidő: 2019. június 06.

További kérdés, hozzászólás nem hangzott el, így Aszódi Pál a Bizottság elnöke az ülést 7 óra 00 perckor bezárta.

**Kmf:**

 **Aszódi Pál Horváth Borbála**

 **a Bizottság elnöke a Bizottság tagja**

 **Losoncziné Romfa Erika**

 **jegyzőkönyvvezető**